ทุ่ม 4.2 หมื่นล้าน บูมท่องเที่ยวไทย ทอท.ผุดอาคารผู้โดยสารหลังที่ 2
ดันสนามบินสุวรรณภูมิเชื่อมอีอีซี,นายประสงค์ พูนธเนศ ประธานคณะกรรมการ (บอร์ด) บริษัท ท่าอากาศยานไทย จำกัด (มหาชน) หรือ ทอท. เปิดเผยว่า ที่ประชุมบอร์ด ทอท.มีมติเห็นชอบให้ดำเนินการก่อสร้างอาคารผู้โดยสารหลังที่ 2 สนามบินสุวรรณภูมิ วงเงินลงทุน 42,084 ล้านบาท เพื่อเพิ่มขีดความสามารถในการรองรับผู้โดยสารเป็น 60 ล้านคนต่อปี โดย ทอท.จะเสนอโครงการดังกล่าวให้กระทรวงคมนาคม และสำนักงานคณะกรรมการพัฒนาการเศรษฐกิจและสังคมแห่งชาติ (สศช.) พิจารณาและเสนอคณะรัฐมนตรี (ครม.) ให้ความเห็นชอบต่อไป ซึ่งคาดว่าจะก่อสร้างได้ในปีหน้า และแล้วเสร็จปี 2564,สำหรับสาเหตุที่ ทอท.ต้องขยายขีดความสามารถสนามบินสุวรรณภูมิ เนื่องจากแผนพัฒนาเศรษฐกิจและสังคมแห่งชาติ ฉบับที่ 12 ด้านคมนาคมขนส่งและระบบโลจิสติกส์ของประเทศ และแผนยุทธศาสตร์ของกระทรวงคมนาคมได้กำหนดตัวชี้วัดความสำเร็จในภาคขนส่งทางอากาศโดยให้สนามบินดอนเมืองและสนามบินสุวรรณภูมิมีขีดความสามารถรองรับผู้โดยสารที่ 90 ล้านคนต่อปี ในปีหน้า และจะเพิ่มขึ้นเป็น 120 ล้านคนต่อปี ในปี 2564 เพื่อสนับสนุนเขตเศรษฐกิจพิเศษภาคตะวันออก (อีอีซี),สำหรับรายละเอียดโครงการก่อสร้างอาคารผู้โดยสารหลังที่ 2 สนามบินสุวรรณภูมิ ประกอบด้วย 1.งานก่อสร้างอาคารผู้โดยสารหลังที่ 2 2.งานก่อสร้างปรับปรุงอาคารเทียบเครื่องบิน A, B และ C 3.งานก่อสร้างอาคารบริการท่าอากาศยานครบวงจร 4.งานระบบขนส่งผู้โดยสารอัตโนมัติ โดยเป็นระบบรถไฟฟ้า 5.งานระบบลำเลียงกระเป๋าสัมภาระผู้โดยสาร 6.งานก่อสร้างระบบถนนภายในท่าอากาศยานเพื่อใช้เป็นเส้นทางเข้า-ออกอาคารผู้โดยสารหลังที่ 2 และ 7.งานก่อสร้างระบบสาธารณูปโภคเพื่อให้สอดคล้องกับโครงการ.
นายประสงค์ พูนธเนศ ประธานคณะกรรมการ (บอร์ด) บริษัท ท่าอากาศยานไทย จำกัด (มหาชน) หรือ ทอท. เปิดเผยว่า ที่ประชุมบอร์ด ทอท.มีมติเห็นชอบให้ดำเนินการก่อสร้างอาคารผู้โดยสารหลังที่ 2
ท่าอากาศยานไทย,สนามบินสุวรรณภูมิ,อาคารผู้โดยสาร,ทอท.,เขตเศรษฐกิจพิเศษภาคตะวันออก,ข่าวทั่วไป